ຈີນຕັ້ງໜ້າຮ່ວມມືພັດທະນາເສດຖະກິດ – ສັງຄົມຟີລິບປິນ
ທ່ານ ເກີງສວາງ ໂຄສົກກະຊວງການຕ່າງປະເທດຈີນ ໄດ້ກ່າວວ່າ: ສປ ຈີນ ຍິນດີເຂົ້າຮ່ວມການພັດທະນາເສດຖະກິດ – ສັງຄົມຂອງຟີລິບປິນ ຢ່າງຕັ້ງໜ້າ.
ທ່ານ ເກີງສວາງ ກ່າວວ່າ: ການທີ່ຊຸກຍູ້ການປັບປຸງສາຍພົວພັນສອງຝ່າຍ, ດຳເນີນການຮ່ວມມືແບບຕ່າງຝ່າຍຕ່າງມີຜົນປະໂຫຍດນັ້ນ ສອດຄ່ອງກັບຜົນປະໂຫຍດຮ່ວມຂອງສອງປະເທດ ແລະ ປະຊາຊົນສອງຊາດ ໂດຍຈີນ ສະໜັບສະໜູນທ່ານປະທານາທິບໍດີ ໂຣດຣີໂກ ດູເຕີເຕ ທີ່ນຳພາປະຊາຊົນຟີລິບປິນສ້າງສ້າປະເທດຊາດ ແລະ ພັດທະນາເສດຖະກິດ.
ນອກຈາກນີ້, ສປ ຈີນ ຍັງຕັ້ງໜ້າເຂົ້າຮ່ວມການພັດທະນາເສດຖະກິດສັງຄົມຂອງຟີລິບປິນ, ດຳເນີນການຮ່ວມມືໃນຂົງເຂດເສດຖະກິດການຄ້າ, ຄວາມສາມາດການຜະລິດ, ພື້ນຖານໂຄງລ່າງ ແລະ ອື່ນໆ.
ຄຽງຄູ່ກັບສາຍພົວພັນ ສປ ຈີນ – ຟີລິບປິນ ທີ່ໄດ້ຮັບການປັບປຸງດີຂຶ້ນນັ້ນກໍ່ເຊື່ອວ່າສອງຝ່າຍຈະເປີດກວ້າງ ແລະ ລົງເລິກການຮ່ວມມືຕົວຈິງໃນຂົງເຂດຕ່າງໆ ເພື່ອບັນລຸການພັດທະນາຮ່ວມກັນ ແລະ ຍົກຄວາມຜາສຸກຂອງປະຊາຊົນສອງປະເທດໃຫ້ສູງຂຶ້ນຢ່າງບໍ່ຢຸດຢັ້ງ.